חטיבת הבקעה

חיילי חטיבת הבקעה בתרגיל ב-2011
[[דחפור D9 משוריין עם מגוב רציף מפנה מוקשים בבקעת הירדן, תחת פיקוד החטמ"ר.]]
חטיבת הבקעה והעמקים (חטיבה 417) היא חטיבה מרחבית (חטמ"ר) של צה"ל, שתפקידה להגן על אזור בקעת הירדן והעמקים. החטיבה כפופה לפיקוד המרכז. בחטיבה פועלים גדודי חי"ר קל סדירים של חיל הגנת הגבולות המשלבים לוחמים ולוחמות, וגדודי חי"ר במילואים. הגדודים הסדירים הם גדוד לביאי הבקעה וגדוד אריות הירדן.

==היסטוריה==
===הקמת החטיבה והשנים הראשונות===

חטיבת הבקעה הוקמה מתוך חטיבת הצנחנים במילואים 80 ב-3 בנובמבר שנת 1967 בתום מלחמת ששת הימים, מפקדה הראשון (במקביל) היה רפאל איתן. עם היווצרות הגבול החדש - נהר הירדן - היה צורך להגן על גבולה המזרחי של מדינת ישראל מחדירות של מחבלים וגורמים עוינים משטחה של ירדן. "ארץ המרדפים" היה השם שניתן לחבל ארץ זה כתוצאה מריבוי החדירות משטחה של ירדן והמרדפים שניהלו כוחות צה"ל עד ללכידת חוליות המחבלים. מאות מחבלים נהרגו ונשבו בעשרות מרדפים בבקעת הירדן, ומנגד גם לחיילי צה"ל היו נפגעים רבים.

באמצע יולי 1970 החל צבא ירדן לפעול ביד חזקה כנגד המחבלים. ב-17 בחודש נלכדו 16 מחבלים בצפון הבקעה. 40 מחבלים הסגירו עצמם לצה"ל, מאימת הצבא הירדני. מאז ועד ספטמבר 1972 לא הייתה בבקעת הירדן אף תקרית רצינית. הודות לפעולות החטיבה, שבעקבותיה פנו גם הירדנים לדכא את המחבלים שאיימו עליהם מבית, הושב השקט לבקעת הירדן. חקלאים החלו מעבדים את חלקותיהם בעברו השני של הנהר, ללא חשש ודייגים ישראלים יצאו לדוג בירדן, בגזרה שקודם לכן איש לא העז להתקרב אליה.

בשנות השמונים החטיבה הייתה כפופה לאוגדה מרחבית 85 (אוגמ"ר העמקים).

===האינתיפאדה השנייה===
בספטמבר 2000 החלו הפלסטינים להפעיל טרור נגד אזרחי ישראל וכוחות צה"ל. החטיבה בפיקודו של אלוף-משנה דרור פלטין שהתמודדה עד אז בעיקר עם חדירות ממזרח שינתה את הערכותה והחלה להגן על הגזרה כחטיבה מרחבית ולא עוד כחטיבת גבול. בתקופה זאת התמודדה החטיבה עם אירועי טרור קשים בעיקר בגיזרת יריחו וגב ההר.

אירוע מעצב נוסף התרחש בשנת 2002, או אז חדר מחבל, לראשונה בגזרת הבקעה, ליישוב חמרה אשר בצפון הגזרה סמוך למחסום בקעות. מפקד החטיבה באותם ימים היה אל"ם חיליק סופר, אשר ניהל את אירוע שנחשב למורכב ביותר ובמהלכו נרצחו אם ובת בביתן בידי מחבל פלסטיני מהכפר הפלסטיני הסמוך, טמון.

ב-19 במרץ 2002, תקפו שני מחבלים צוות טירונים מיחידת מגלן, אשר שירתו בבסיס חמאם אל-מליח, בסיס האימון המתקדם של חטיבת הצנחנים, ובאותה עת החלו את האימון המתקדם, בשעה שתירגל לינה בשטח. ממכת האש הראשונה נהרג מפקד הצוות, טל צמח, ונפצעו מספר חיילים. לוחמי הצוות שהקיצו משנתם הרגו את אחד המחבלים. מפקד האימון המתקדם בבסיס הטירונים של הצנחנים, רס"ן גיא חזות שהגיע עם כוחות הכוננות ניהל את הקרב במהלכו נהרג המחבל הנוסף. ב-2003 עם הקמת בסיס האימונים החטיבתי החדש של הצנחנים סמוך לקיבוץ שומריה- מחנה "איתן". באפריל 2003 חדרו שני מחבלים למחנה בקעות והרגו שני חיילים. ב-14 במרץ 2006 פשטו כוחות צה"ל בפיקודו של מח"ט הבקעה אל"ם מוטי אלמוז על הכלא ביריחו במטרה להביא לדין בישראל את רוצחי רחבעם זאבי, שהוחזקו בכלא ועמדו להשתחרר בעקבות עליית החמאס. המבצע נקרא מבצע הבאת ביכורים. המצור על הכלא נמשך כעשר שעות וחצי, ובסיומו נכנעו כל המבוקשים.

גזרת האחריות החטיבה הורחבה לכיוון צפון, לאחר סגירת חטיבת העמקים בשנת 2003.

==יחידות==
=== חטיבת המילואים של הבקעה ===
בנוסף לגדודי הגנת הגבולות הסדירים של החטיבה, מונה החטיבה מספר יחידות וגדודי חי"ר במילואים שמורכבים מיוצאי חטיבות החי"ר השונות בסדיר:
* יחס״ר (יחידת סיור) 417 קומנדו מדברי סדיר ״רימון״.
* גדוד 5016 "רעים".
* גדוד 5025 שהוסב בשנת 2019 לגדוד האיסוף של החטיבה.
* גדוד 5035 "הבוקע".
* גדוד הגמ"ר 9992.
* ית"ם עמקים 7078 – יחידת תגובה מהירה ללוחמה בטרור המורכבת מיוצאי יחידות מובחרות במילואים שהוקמה בעקבות השינויים במפת האיומים בגבול המזרחי של מדינת ישראל ובידודה היחסי של בקעת הירדן, ופועלת בדומה ליחידת לוט"ר אילת הפועלת בדרום הארץ.
בנוסף, חיילי גדוד 49 המשרת תחת חטיבת אפרים מבצעים את פרק האימון המתקדם תחת החטיבה.

גדודי המילואים השתתפו במבצע חומת מגן בכתרים על שכם וג׳נין וביצעו נוהל קרב לכיבוש יריחו (התקפה שלא בוצעה בלחץ אנשי עסקים). במלחמת לבנון השנייה, בעופרת יצוקה ובצוק איתן, גדודי החטיבה החליפו כוחות סדירים בגזרת הבקעה, שכם ויהודה. כיום עוסקים כחלק מכוחות המילואים של פיקוד המרכז בשיבוש הטרור הפלסטיני באמצעות פעילות ביטחון שוטף בגזרת איו"ש, כשבזמן שגרה, כבכל חטמ"ר, משרתים לעיתים גדודי מילואים שאינם אורגניים לקיום הבט"ש (ביטחון שוטף) בגזרת החטיבה.

בשנת 2008 נבחרה פלחה"ן הבקעה כיחידת מילואים מצטיינת וזכתה בפרס במעמד נשיא המדינה והרמטכ"ל.

=== גדוד אריות הירדן (41)===
גדוד אריות הירדן (גדוד 41) הוא גדוד חי"ר קל סדיר הפועל בצפון בקעת הירדן ובמרחב הגבול עם ירדן עד לחמת גדר.

בשנת 2014 החלו תהליכי הקמת הגדוד המבוסס על השדרה הפיקודית של גדוד לביא של חטיבת כפיר אותו הוחלט לסגור. ב-1 ביולי 2015 התקיים הטקס הרשמי של הקמת גדוד אריות הירדן. הטקס נערך באנדרטת הבקעה.

בשנותיו הראשונות, פורסמו מספר פעילויות של הגדוד יחד עם השב"כ ומשמר הגבול. הפעולות כללו סיכול הברחות אמצעי לחימה מירדן לגורמים עוינים ברשות הפלסטינית, מעצר סוחרי נשק שגנבו מבסיס צה"לי מקלע מסוג נגב, מטול מסוג RPG-7 ואמצעי לחימה נוספים, סיכול פיגוע וחיסול שני מחבלים.

{| class="wikitable"
!שם
!תקופת כהונה
!הערות
|-
|יוסי פנסו || 2015 - 2017 || מפקד הגדוד הראשון, לימים סמח"ט הנח"ל, רע״ן כשירויות במפקדת קחצ״ר
|-
|רמי מזרחי || אוקטובר 2017 - אוגוסט 2020 ||
|-
| גלעד שריקי || אוגוסט 2020 - יולי 2022 ||לימים מפקד גדוד הפיקוד בחיל הגנת הגבולות, רמ״ט אוגדת איו״ש
|-
|עמיחי הוד [https://www.idf.il/כתבות-ועדכונים/2021/רשימת-המפקדים-החדשים-בצה-ל/]
|יולי 2022 - יוני 2024
|מפקד הגדוד במלחמת חרבות ברזל, לימים מפקד גדוד הפיקוד בחיל הגנת הגבולות
|-
|אזנאו מולה
|יוני 2024 -
|מפקד הגדוד הנוכחי
|}

לגדוד אריות הירדן היו 4 מוצבים: מחנה היפו בחלקה הצפוני של הגזרה, מחנה ברווז, מחנה פלס נחל, שם הייתה מפקדת הגדוד, וחטמ"ר 417 בחלקה הדרומי של הגזרה (גזרת חוחית).

בדצמבר 2023 עבר הגדוד כולו לחלקה הצפוני של הגזרה (כל גזרת היפו) וכעת נמצא ב־3 מוקדים: במוצב דורית, במוצב שולמית ובמוצב היפו, שם יושבת פלוגה מבצעית ורוב המפקדה. חיילים בודדים ממפקדת הגדוד עדיין נמצאים במחנה פלס נחל אך צפויים לעבור בקרוב. במוצבים ברווז וחוחית נמצא כרגע גדוד דוכיפת (94) של חטיבת כפיר.

=== גדוד לביאי הבקעה (47)===
גדוד לביאי הבקעה (גדוד 47) הוא גדוד במערך הגנת הגבולות אשר פועל בדרום בקעת הירדן, אזור יריחו וצפון ים המלח.

בשנת 2016 החלה הקמת הגדוד ובמרץ 2017 גויס המחזור הראשון של הגדוד המורכב משתי פלוגות, אשר מפקדיו הגיעו בעיקר משאר גדודי החי"ר הקל המעורבים, אך גם מחטיבות החי"ר הסדירות האחרות. ב-25 ביוני 2017 התקיים הטקס הרשמי של הקמת הגדוד, בגן הלאומי קומראן. שם הגדוד היה תחילה "לביא הבקעה", אך ביוני 2018 שוּנה שמו לגדוד "לביאי הבקעה".

גדוד לביאי הבקעה ביצע מספר רב של מעצרים במשך השנים מאז הקמתו. בשיתוף פעולה עם שב"כ ומג"ב הגדוד עוצר מבוקשים המעורבים בטרור בגזרת יריחו ומחנה הפליטים עקבת ג'אבר עד היום ומתמודד עם הפרות סדר והתנגדות אלימה מצד הפלסטינים.

עוד מתעסוקת הגדוד הוא גדר הגבול של ישראל עם ירדן, שם הגדוד מבצע מארבים ותופס הברחות על מנת לסכל מעבר כלי נשק בין ירדן לישראל.

ב-2020 הוקמה תחת הגדוד יחידת גששים בשם "סְפָר המדבר" המורכבת בעיקר מ"נערי גבעות" לשעבר, המתגוררים בחוות ומאחזים בצפון מדבר יהודה ובקעת הירדן, שנמצאו לא מתאימים לשרת במסגרות לוחמות רגילות, במטרה לשקמם.
{| class="wikitable"
!שם
!תקופה כהונה
!הערות
|-
|ניר דופט || 2017 - 2019 || מפקד הגדוד הראשון, לימים קצין אג"ם של עוצבת האש
|-
|תום פרץ || יולי 2019 - יולי 2021 || לימים סגן מפקד חטיבה 7
|-
|אריאל ברבי || יולי 2021 -
אוגוסט 2023
| מג״ד בא״ח הגנת הגבולות
|-
|סלים חייר
|אוגוסט 23 -
|מפקד הגדוד הנוכחי
|}

==מפקדי החטיבה==
{| class="wikitable sortable"
|- bgcolor="#F33300"
|width="30%"|שם ||width="25%"| תקופת כהונה כמח"ט ||width="45%"| הערות
|-
| רפאל איתן || 1968 – 1967 || לימים הרמטכ"ל ה-11
|-
| אריק רגב || 1968 || נהרג במהלך מרדף בבקעה
|-
| יהודה רשף || 1968 – 1969 ||
|-
| משה לוי || 1970 – 1971 || לימים הרמטכ"ל ה-12
|-
| עוזי עילם || 1971 – 1972 || לימים מנכ"ל הוועדה לאנרגיה אטומית
|-
| משה יוסף || 1972 – 1973 || לימים ראש מטה פיקוד המרכז
|-
| עמוס מדרוני|| 1973 – 1974 ||
|-
| יהודה בר || 1974 – 1976 ||
|-
| יצחק מרדכי || 1976 || לימים שר הביטחון
|-
| חיים אורן || 1977 – 1979 || לימים ראש מטה פיקוד המרכז
|-
| מרדכי (שוורצי) שחר || 1978 – 1980 ||
|-
| יהודה דובדבני || 1980 – 1982 ||
|-
| אברהם אלרן || 1982 – 1984 ||
|-
| שמואל "שמיל" ביין|| 1984 – 1986 ||
|-
| מיכה טמיר || 1987 – 1988 || לימים מפקד עוצבת עמוד האש
|-
| אהרון סבג || 1988 – 1989 ||
|-
| יוסף מישלב || 1989 – 1990 || לימים מפקד פיקוד העורף ומתאם פעולות הממשלה בשטחים
|-
| דני זאבי|| 1990 – 1992 ||
|-
| עמר בר-לב || 1992 – 1993 || לימים חבר הכנסת והשר לביטחון הפנים
|-
| אביעזר סגל || 1993 – 1995 ||
|-
| אבי בורגר || 1995 – 1996 ||
|-
| יגאל שרון || 1996 – 1997 ||
|-
| אפי מושקטו || 1997 – 1999 ||
|-
| דרור פלטין || 1999 – 2001 || לימים מפקד מרהו"ם
|-
| יחיאל סופר || 2001 – 2002 ||
|-
| רוני בלקין || 2002 – 2004 ||
|-
| מוטי אלמוז || 2004 – 2006 || לימים ראש אכ"א
|-
| יגאל סלוביק || 2006 – 2007 || לימים ראש חטיבת כוח האדם
|-
| רוני בלקין || 2007 – 2008 || כהונה שנייה
|-
| יוחאי בן ישי || 2008 – 2010 ||
|-
| נוחי מנדל || 2010 – 2012 ||
|-
| ירון בית-און || 2012 – 2014 ||
|-
| אופיר לויוס || 2014 – 2017 || לימים קצין חינוך ראשי
|-
| אודי צור || 2017 – 2019 || לימים מפקד חטיבה 7
|-
| בצלאל שנייד || 2019 – 2021 ||
|-
| מאיר בידרמן || אוגוסט 2021 – יולי 2023 ||
|-
| אביב אמיר || יולי 2023 || מפקד החטיבה הנוכחי

|}

==אנדרטת הבקעה==
אנדרטת הבקעה בתכנונו של הפסל [[יגאל תומרקין, הממוקמת סמוך ליישוב פצאל.]]

לזכר הנופלים בבקעת הירדן הוקמה אנדרטה על גבעה למרגלות הר הסרטבה, מעשה ידיו של הפסל יגאל תומרקין.

== ראו גם ==
* גדוד קרקל
* גדוד ברדלס
* חיל הרגלים הישראלי
* חטיבת הנח"ל
* שירות נשים בצה"ל

==קישורים חיצוניים==

* 
* 
* [http://www.gal-ed.org.il/ogda720/Info/hi_show.aspx?id=35967 מורשת קרב של חטיבת הבקעה - מתוך אתר של אוגדת יהודה] 
* 
* 
* 
* [https://www.youtube.com/watch?v=0SLi2zOipmE אריות הירדן] בערוץ היוטיוב של צה"ל
* 
* 
* [https://www.idf.il/אתרים/גדוד-אריות-הירדן/צפו-כך-נראה-אימון-החורף-של-אריות-הירדן/ כך נראה אימון החורף של אריות הירדן], אתר צה"ל, 28 בפברואר 2017
* [https://www.flickr.com/photos/idfonline/albums/72157685382808513 Lion of the Valley First Joint Exercise], אלבום בערוץ הפליקר של צה"ל, אוגוסט 2017

== הערות שוליים ==

*
בקעה
הבקעה
קטגוריה:בקעת הירדן